24 bilister er siden skærtorsdag blevet taget af politiet med for meget alkohol i blodet. Det oplyser vagtchef ved Nordjyllands Politi, Per Vagn Nielsen. Forud for påsken havde politiet meldt ud, at de ville holde ekstra øje med bilister, der havde fået for meget at drikke til påskefrokosterne. Dog har der ikke været tale om nogen decideret spritrazzia. De 24 spritbilister er heller ikke i nærheden af, hvor mange spritbilister, der blev taget i påsken sidste år. I påsken 2010 blev der ifølge politiets hjemmeside snuppet 78 spritbilister på de nordjyske veje.

Opsummering:
Nordjyllands Politi snuppede i påsken 24 bilister, der havde drukket for meget.